De Hoop Collection is in die hartjie van die De Hoop Natuurreservaat geleë. Slegs 'n handjievol reservate bied 'n volledige buitelug-ondervinding soos hier by ons - see, sandduine, die vlei, 'n verskeidenheid skaars fynbos plante, diverse bokke en die Potberg. Voëlkykers kan die watervoëls op die oewers van die vlei waarneem terwyl die Potberge die tuiste van 'n kolonie bedreigde Kaapse aasvoëls is.
De Hoop Collection se verblyf wissel van selfsorgkothuise tot luukse, volledig toegeruste suites en sandsteen Melkkamerhuisies. Kies 'n luukse, romantiese Vlei-suite vir twee of 'n ruim familie-kothuis vir 6. Of gaste nou op 'n streng…
De Hoop Collection se verblyf wissel van selfsorgkothuise tot luukse, volledig toegeruste suites en sandsteen Melkkamerhuisies. Kies 'n luukse, romantiese Vlei-suite vir twee of 'n ruim familie-kothuis vir 6. Of gaste nou op 'n streng begroting is, en of gaste hulself wil oorgee aan 'n luukse wegbreek, De Hoop Collection sal seker maak die wegbreek is spesiaal en pasgemaak.
Die Fig Tree Restaurant, op die perseel, is daagliks oop en De Hoop Weddings, span-bou en konferensies is ook beskikbaar.
Voetslaners en fietsryers kan die bontebokke, Kaapse bergsebras, elande, bobbejane en volstruise van naby af bewonder. Gaste het 'n verskeidenheid aktiwiteite om van te kies; kom stap deur die weelderige fynbosvelde of al langs die verlate kuslyn af, of ry met jou bergfiets deur al die grondpaaie of geniet skilderagtige wildritte. Lê luilekker op die strand en snorkel in die helder rotspoele; dis nog 'n manier om 'n onvergeetlike dag af te sluit.
Elkejaar kom van die wêreld se Noorkapperwalvis-bevolking, na die kuslyn om na die kalfies om te sien en daarom is De Hoop Natuurreservaat 'n baie belangrike bestemming vir die walvisse. Die seisoen loop vanaf einde Mei tot November.
Gaste wat na De Hoop Collection gekyk het, het ook belangstelling getoon in die volgende lekke plekke:
Vanaf R1 333 per nag (plek&nbspvir 2)
De Hoop Natuurreservaat, De Hoop, 7280, Wes-Kaap